Informare meteo de vreme rea, valabilă pentru întreaga țară
Administrația Națională de Meteorologie a emis o infrmare meteo valabilă de marți, ora 10, până joi, 21 martie, la ora 20. În acest interval se vor semnala precipitații, dar și intensificări ale vântului.
Astfel, temporar vor fi precipitații slabe, sub formă de ninsoare în nordul și centrul Moldovei și mixte în sudul Moldovei, Dobrogea, cea mai mare parte a Munteniei și în sudul și estul Transilvaniei.
În Carpații Orientali și Meridionali va ninge local moderat cantitativ (10…15 l/mp) și se va depune strat nou de zăpadă.
Vor fi intensificări ale vântului cu rafale în general de 40…50 km/h în estul, sud-estul țării și la munte, iar în cursul zilei de marți și în vest.